open-index/open-wikipedia-markdown huggingface dataset:
இரண்டாம் சோமேசுவரன்

**இரண்டாம் சோமேசுவரன்** (Somesvara II ஆட்சிக் காலம் 1068-1076 ) இவன் கதக் (தற்போதைய கதக் மாவட்டம்) சுற்றிய பகுதிகளை நிர்வகித்துவந்தான் அவனது தந்தை முதலாம் அமோகவர்சனின் (ஆகவமல்லன்) மரணத்திற்கு பிறகு மேலைச் சாளுக்கிய மன்னனானான்.  இரண்டாம் சோமேசுவரனுக்கு இவன் முதல் மகனாவான். இவனது தம்பியான விக்ரமாதித்தனிடமிருந்து   இவனது பதவிக்கு அச்சுறுத்தல்  தொடர்ந்து இருந்துவந்தது.  இறுதியில் இரண்டாம் சோமேசுவரனிடம் இருந்து ஆறாம் விக்ரமாதித்தன் பதவியைக் கைப்பற்றினானன்.

## சோழ படையெடுப்பு
ஆட்சிக்கு வந்த உடன் இரண்டாம் சோமேசுவரன் வீரராஜேந்திர சோழனின் படையெடுப்பை எதிர்கொள்ள வேண்டியிருந்தது . சோழர் படைகள் சாளுக்கிய நாட்டின் மீது படையெடுத்து குட்டி என்ற நகரத்தை (கர்நூல் மாவட்டம் )முற்றுகையிட்டனர். மேலும் கம்பில்லியைத் தாக்கினர்.  சாளுக்கிய பேரரசை காப்பதற்காக அவனது தம்பி விக்ரமாதித்தன் உதவாமல்  சாளுக்கிய அரியணையைக்  கைப்பற்ற இதை வாய்ப்பாகக் கருதினான். 

## விக்ரமாதிதனின் சந்தர்ப்பவாதம்
சோழ படையெடுப்பால்  நாட்டில் ஏற்பட்ட குழப்பத்தை விக்ரமாதித்தன் தனக்கு சாதகமாக பயன் படுத்த தகுந்த வாய்ப்பாகக்கிக் கொண்டான். விக்ரமாதித்தன் தனது ஆதரவாளர்களை திரட்டி, அவர்கள்  உதவி மூலம் சோழ மன்னர் வீரராஜேந்திரனிடம் பேச்சுவார்த்தைகளை தொடங்கினான்.விக்ரமாதித்தன் வீரராஜேந்திரன் ஆகியோரின் கூட்டணி ஏற்பட்டது. இதன்மூலம் சாளுக்கிய நாட்டின் தெற்குப்பகுதி விக்ரமாதித்தன்வசம் வந்தது.

## சாளுக்கிய உள்நாட்டுப் போர்
வீரராஜேந்திரசோழன் 1070 ல் இறந்தான். இதன் பின்னர் அரசியல் நிலைமை மாறியது. சோழனின் இறப்புக்குப்பின் அவன் மகன் அதிராஜேந்திர சோழன் சோழ அரியணைக்கு வந்தான். அதிராஜேந்திர சோழன் படுகொலை செய்யப்பட்டான். இதனால் உள்நாட்டுக் கலவரங்களும்  குழப்பங்களும் ஏற்பட்டன. இறுதியில் கீழைச்சாளுக்கியரின் நெருங்கிய இரத்த உறவான முதலாம் குலோத்துங்க சோழன் சோழ அரியணைக்கு வந்தான். விக்ரமாதித்தன் முதலாம் குலோத்துங்கனுக்கு எதிரியாக இருந்ததால்,  இரண்டாம் சோமேசுவரன் குலோத்துங்கச் சோழனுடன் உடன்பாடு கொண்டு, விக்ரமாதித்தனைத் தாக்குவதற்கு தயாரானான்.

இரண்டாம் சோமேசுவரனுக்கு ஆதரவாக முதலாம் குலோத்துங்கன் விக்ரமாதித்தன் மீது 1075 இல் தாக்குதலைத் தொடங்கினான். இரண்டாம் சோமேசுவரன் விக்ரமாதித்தனை எதிர் புறமிருந்து  தாக்கினான். இந்த உள்நாட்டுப்போரில் சோமேசுவரன் பெரும் தோல்வியைச் சந்தித்தான். ஆறாம் விக்ரமாதித்தன் சோமேசுவரனைக் கைதுசெய்து சிறையில் அடைத்து 1076இல் தன்னை முழு சாளுக்கிய நாட்டுக்கும் அரசனாக அறிவித்தான்.

## மேற்கோள்
* Nilakanta Sastri, K.A. (1955). A History of South India, OUP, New Delhi (Reprinted 2002).
* Nilakanta Sastri, K.A. (1935). The CōĻas, University of Madras, Madras (Reprinted 1984). 
* Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

## மேற்கோள்கள்

பகுப்பு:மேலைச் சாளுக்கியர்
 பகுப்பு:இந்திய அரசர்கள்
வெளிக்கோள்

**வெளிக்கோள்கள்** (outer planets) என்பன, சூரிய மண்டலத்தில், சிறுகோள் பட்டைக்கு வெளியே காணப்படும் கோள்கள் ஆகும். எனவே, இச்சொல் வளிமப் பெருங்கோள்களைக் குறிக்கிறது. இவை, வியாழன், சனி, யுரேனசு, நெப்டியூன் என்னும் நான்கும் ஆகும். 1930ல் முதன் முதலாக அறியப்பட்டதில் இருந்து, 2006ல் அது ஒரு குறுங்கோள் என வகைப்படுத்தப்படும் வரை புளூட்டோவும் ஒரு வெளிக்கோள் எனவே கருதப்பட்டு வந்தது.

எல்லா வெளிக்கோள்களும் வளையங்களைக் கொண்டவை எனினும், சனிக் கோளுக்கு மட்டுமே தெளிவாகத் தெரியக்கூடிய வளையம் உண்டு. பல துணைக்கோள்கள் இருப்பது வெளிக்கோள்களுக்குப் பொதுவாக அமைந்த இன்னொரு அம்சம். வியாழனின் கனிமீடு, சனியின் டைட்டன் ஆகிய இரண்டு துணைக்கோள்களும் புதன் கோளிலும் பெரியவை. இவையும், ஐஓ, கலிஸ்டோ, யூரோப்பா, டிரைட்டன் ஆகிய துணைக்கோள்கள் புளோட்டோ, ஏரிசு ஆகியவற்றைவிடப் பெரியவை.

## விபரங்கள்
* **வியாழன்**: சூரிய மண்டலத்தில் உள்ள மிகவும் பெரிய கோள் இதுவே. இதற்கு நான்கு பெரிய துணைக்கோள்கள் உள்ளன.
* **சனி**: இது சூரிய மண்டலத்தின் இரண்டாவது பெரிய கோள். இதற்கு தெளிவாகத் தெரியும் வளையம் உண்டு.
* **யுரேனசு**: இது அளவில் சூரிய மண்டலத்தின் மூன்றாவது பெரியது. 
* **நெப்டியூன்**: வெளிக்கோள்களில் மிகவும் சிறிய கோள். இதற்கு வக்கரித்துச் சுற்றும் ஒரு பெரிய துணைக்கோளும், பல சிறிய துணைக்கோள்களும் உள்ளன.

## இவற்றையும் பார்க்கவும்
* உட்கோள் 

பகுப்பு:வெளிக்கோள்கள்
காக்கை விடு தூது

**காக்கை விடு தூது** என்று பொதுவாக அறியப்படும் நூல் தூது சிற்றிலக்கிய வடிவில் அமைந்த ஒருநூல். க. வெள்ளைவாரணனார் எழுதிய இந்நூல் 1939-ஆம் ஆண்டு இயற்றப்பட்டது. இந்நூலின் 1987-ஆம் ஆண்டுப் பதிப்பில் இந்நூலுக்குச் "சென்னை மாநில முதலமைச்சர் ச. இராசகோபாலாச்சாரியாரிடத்து வெண்கோழியுய்த்த காக்கை விடு தூது" என்னும் நீண்ட பெயர் காணப்படுகிறது. ஆசிரியர் இந்நூலைப் பாந்தளூர் வெண்கோழியார் என்னும் பெயரில் வெளியிட்டுள்ளார்.

## வரலாற்றுப் பின்னணி
இந்தியா ஆங்கிலேயரிடமிருந்து விடுதலை பெறுவதற்கு முன்னர்ச் சென்னை மாகாணத்துக்கு இடம்பெற்ற தேர்தலில் காங்கிரசுக் கட்சி வெற்றி பெற்று ஆட்சி அமைத்தது. இராசாசி என அழைக்கப்பட்ட ச. இராசகோபாலாச்சாரியார் முதலமைச்சர் ஆனார். அக்காலத்தில் சென்னை மாகாணத்தில், உயர்நிலைப் பள்ளிகளில் ஆங்கிலம் பயிற்று மொழியாக இருந்தது. தமிழ் மொழி கட்டாய பாடமாகப் பயிற்றப்படவில்லை. ஆனால் இராசாசி இந்தியைக் கட்டாய பாடம் ஆக்கினார். தமிழ்த் தலைவர்களும், தமிழறிஞர்களும் இதற்குக் கடும் எதிர்ப்புத் தெரிவித்தும் அரசாங்கம் தனது திட்டத்தைக் கைவிடவில்லை. இந்தச் சூழலிலேயே இந்நூல் எழுதப்பட்டது. முதலில் இது, தமிழ்ப் பொழில், விடுதலை, திராவிடநாடு போன்ற பத்திரிகைகளில் வெளியானது. இதன் இரண்டாவது பதிப்பு 1987-ஆம் ஆண்டில் வெளியானது.

## குறிப்புகள்

## உசாத்துணைகள்
* வெள்ளைவாரணன், க., காக்கை விடு தூது, சிவகாமி பதிப்பகம், அண்ணாமலை நகர், 1987.

## இவற்றையும் பார்க்கவும்
* தூது சிற்றிலக்கியம்

## வெளியிணைப்புகள்
* காக்கை விடு தூது 1987-ஆம் ஆண்டுப் பதிப்பு

பகுப்பு:தூது இலக்கியங்கள்
சுப்பிரதீபக் கவிராயர்

**சுப்பிரதீபக் கவிராயர்** () என்பவர், 18 ஆம் நூற்றாண்டில் வாழ்ந்த ஒரு புலவர். மதுரையைச் சேர்ந்தவர். தேம்பாவணி என்னும் நூலை எழுதியதாகக் கருதப்படும் வீரமாமுனிவர் என அறியப்படும் கிறித்தவப் பாதிரியாரான கான்சுடன்டைன் சோசேப்பு பெசுக்கி என்பவருக்குத் தமிழ் கற்பித்தவர் இவரே. தேம்பாவணியின் கதையை வீரமாமுனிவர் சொல்ல, அதைப் பாடலாக எழுதியவர் சுப்பிரதீபக் கவிராயரே என்ற கருத்தும் உண்டு. வீரமாமுனிவரின் தூண்டுதலால் இவர் கிறித்தவராக மதம் மாறினார்.

18 ஆம் நூற்றாண்டின் முற்பகுதியில்  நிலக்கோட்டையை ஆண்ட பாளையக்காரரான கூளப்பநாயக்கரைப் பாட்டுடைத் தலைவனாகக் கொண்டு கூளப்பநாயக்கன் காதல், கூளப்பநாயக்கன் விறலிவிடு தூது ஆகிய நூல்களை இவர் இயற்றியுள்ளார்.

## உசாத்துணைகள்

பகுப்பு:18 ஆம் நூற்றாண்டுப் புலவர்கள்
2015 சனா மசூதிக் குண்டுவெடிப்புகள்

(claimed)
|perp        =
|susperps    =
|susperp     =
|weapons     =
|numparts    =
|numpart     =
|dfens       =
|dfen        =
|footage     =
|motive      =
}}
**2015 சனா மசூதிக் குண்டுவெடிப்புகள்** (2015 Sana'a mosque bombings) என்பது ஏமன் தலைநகர் சனாவிலுள்ள மசூதியின் மீது 20 மார்ச் 2015 அன்று நடத்தப்பட்ட நான்கு தற்கொலைத் தாக்குதல்களைக் குறிப்பதாகும். அல்-பதர் மற்றும் அல்-ஹசாஹூஷ் ஆகிய மசூதிகளின் மீது வெள்ளிக்கிழமை மதிய பிரார்த்தனை நேரத்தில் இத்தாக்குதல் நிகழ்த்தப்பட்டது. இத்தாக்குதலில் 137 பேர் கொல்லப்பட்டனர் மற்றும் 350 அதிகமானோர் காயமடைந்தனர். தாக்குதலுக்கு உள்ளான மசூதிகள் சியா இசுலாம் பிரிவினரின் வழிபாட்டிடமாகும். இத்தாக்குதலுக்கு இராக்கிலும் சாமிலும் இசுலாமிய அரசு எனும் தீவிரவாத அமைப்பு பொறுப்பேற்று கொண்டுள்ளது. இத்தாக்குதலை நடத்திய இராக்கிலும் சாமிலும் இசுலாமிய அரசு எனில், ஏமனில் இவ்வமைப்பால் நடத்தப்பட்ட முதல் தாக்குதல் இதுவாகும்.

## மேற்கோள்கள்

பகுப்பு:தீவிரவாத நிகழ்வுகள்
பகுப்பு:2015 நிகழ்வுகள்
பகுப்பு:யெமன்
பகுப்பு:ஏமனில் தீவிரவாத தாக்குதல்கள்
தமிழ்ப் பொழில் (இதழ்)

**தமிழ்ப் பொழில்** என்பது, 20 ஆம் நூற்றாண்டின் முற்பகுதியில் கரந்தைத் தமிழ்ச் சங்கத்தினால் தொடங்கப்பட்ட ஒரு மாத இதழ் ஆகும். 

## நோக்கம்
கரந்தைத் தமிழ்ச் சங்கத்தின் நோக்கங்களை மக்களுக்கு அறிவித்து, அந்நோக்கங்களை நிறைவேற்றுவதில் அவர்களின் உதவியைப் பெற்றுக்கொள்ளல், தமிழரையும், தமிழ் மொழியையும் இழிவு செய்து வரலாற்றைத் திரித்து எழுதிவருவதற்கு எதிர்ப்புத் தெரிவித்து நியாயத்தை நிலை நாட்டுதல், மேல்நாட்டு நூல்களைத் தமிழுக்குக் கொண்டு வருதல் போன்ற நோக்கங்களுக்காகவே இவ்விதழ் தொடங்கப்பட்டது.

## வரலாறு
கரந்தைத் தமிழ்ச் சங்கம் தமிழ் அறிஞர்களால் 1911 ஆம் ஆண்டில் தொடங்கப்பட்டது. தொடங்கி மூன்று ஆண்டுகளுக்கு உள்ளாகவே, மாத இதழ் ஒன்றின் தேவை உணரப்பட்டது. இதற்காக ஒரு குழுவும் நியமிக்கப்பட்டது. அரசாங்கத்தின் அனுமதி பெறுவதற்கும் நிதி திரட்டுவதற்குமான முயற்சிகள் மேற்கொள்ளப்பட்டன. 1919 ஆம் ஆண்டில் இதழுக்குத் தமிழ்ப் பொழில் என்ற பெயரும் இடப்பட்டது. ஆனாலும், நிதித் தேவை உள்ளிட்ட பல்வேறு காரணங்களால் 1913ல் சங்கத்தின் முதல் தலைவர் உமாமகேசுவரனாரினால் தொடங்கப்பட்ட இம்முயற்சி தடைப்பட்டு வந்தது. 1925 ஆம் ஆண்டு சித்திரை மாதம் தமிழ்ப் பொழிலின் முதல் இதழ் வெளியானது. தமிழ்ப் பொழிலின் முதல் ஆசிரியர் கவிஞர் அரங்கவெங்கடாசலம் பிள்ளை ஆவார்.

## உசாத்துணைகள்
* கரந்தை ஜெயக்குமாரின் வலைப்பூ, 26 ஜூலை 2013 ஆம் தேதியிட்ட பதிவு]. 21-3-2015 அன்று பார்க்கப்பட்டது.

பகுப்பு: இந்தியத் தமிழ் இதழ்கள்
பொன்காளி அம்மன் கோவில்

**பொன்காளி அம்மன் திருக்கோவில்** (*Ponkaliyamman Temple*) தமிழ்நாட்டில் ஈரோடு  மாவட்டம், சிவகிரி, தலையநல்லூரில் அமைந்துள்ளது.  இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது. .கூறைகுல, விளையன்குல கொங்கு வேளாளர் கவுண்டர்கள் குல தெய்வமாக வணங்கப்படுகிறது.

வருடம் தோறும் பங்குனி மாதம் இக்கோவில் திருவிழா நடைபெறுகிறது. இக்கோவில் விழாவின் சிறப்பாக  செவ்வாய் கிழமை அதிகாலை ஆயிரக்கணக்கான மக்கள் ஊஞ்சலூரில் உள்ள காவேரி நதிக்கரையில் இருந்து தலயநல்லூர் கோவில் வரை சுமார் ஒன்பது கிலோமீட்டர் நடந்தே தீர்த்த குடம்,பால் குடம் எடுத்து வருவர்.புதன் கிழமை இரவு நடைபெறும் குதிரை துளுக்குபிடித்தல், தேர் இழுத்தல், தீப்பந்தம் பிடித்தல் நிகழ்ச்சிகளில் பெருமளவு மக்கள் கலந்து கொள்கின்றனர்.

ஈரோட்டில் இருந்து 30 கிலோமீட்டர் தொலைவிலும், கொடுமுடியில் இருந்து 15 கிலோமீட்டர் தொலைவிலும், காங்கேயத்தில் இருந்து சுமார் 30 கி.மீ. தொலைவிலும் கோவில் அமைந்துள்ளது.

## மேற்கோள்கள்

## வெளி இணைப்புகள்
* GeoHack - பொன்காளி அம்மன் கோயில்

*கோவில் இணையதளம் 
*பெண்களின் கவலைகள் போக்கும் பொன்காளி , நாளிதழ்: தினகரன், நாள்: ஆகஸ்டு 23, 2014
*சிவகிரி பொன்காளியம்மன் கோவில் தேர்த் திருவிழா: தீப்பந்தங்களுடன் பக்தர்கள் வழிபாடு, தினமணி, நாள்: மார்ச் 28, 2013]
*Koorai Kulam (கூரை குலம்)
*http://www.sivagiriadheenam.com/2009/10/blog-post_4876.html?m=1 

பகுப்பு:ஈரோடு மாவட்டத்திலுள்ள அம்மன் கோயில்கள்
கொடைக்கானல் காட்டுயிர் உய்விடம்

**கொடைக்கானல் காட்டுயிர் உய்விடம்** (Kodaikanal Wildlife Sanctuary)
என்பது பழனி மலைகள் காட்டுப் பகுதியில் அமைந்துள்ளது. 20ஆண்டுகாலப் பரிந்துரைகளுக்குப் பிறகு 2013இல் துவக்கப்பட்டது.

## அமைவிடம்
இவ் உய்விடம் திண்டுக்கல்,தேனி மாவட்டப் பகுதியில்  608.95 சதுர கி.மீ. பரப்பளவில் அமைந்துள்ளது. 
## காட்டுவகைகள்
முட்புதர் காடு, இலையுதிர் காடு, பசுமைமாறாக் காடு, ஈர இலைக்காடு, மழைக்காடு, சோலைக்காடு, மலையுச்சிப் புல்வெளி எனப் பலவகையான காடுகள் உள்ளன.

## உயிரினங்கள்
யானை, வேங்கைப் புலி,சிறுத்தை, செந்நாய்,கரடி,வரையாடு, நரை அண‍ல்,மலபார் மலையணில்,கடமான் அல்லது மிளா, கேளையாடு,காட்டெருது உள்ளிட்ட பல வகை பாலூட்டி இனங்களும் பல அரியவகைத் தாவர இனங்களும்,  100 வகை பறவையினங்களும் இங்கு காணப்படுகின்றன. மேற்குத் தொடர்ச்சி மலையின் ஓரிடவாழ் பறவைகளான நீலகிரி காட்டுப்புறா, நீலகிரி நெட்டைக்காலி, குட்டை இறக்கையன் போன்ற அரியவகைப் பறவைகளும் இப்பகுதியில் பதிவு செய்யப்பட்டுள்ளன. 

## மேற்கோள்

பகுப்பு:தமிழ்நாட்டுச் சுற்றுலா மையங்கள்
பகுப்பு:இந்திய காட்டுயிர் காப்பகங்கள்
பகுப்பு:கொடைக்கானல்
பகுப்பு:திண்டுக்கல் மாவட்டம்
பகுப்பு:தமிழ்நாட்டில் உள்ள காட்டுயிர் காப்பகங்கள்
கூளப்பநாயக்கன் விறலிவிடு தூது

**கூளப்பநாயக்கன் விறலிவிடு தூது** என்பது 17 ஆம் நூற்றாண்டில் எழுதப்பட்ட தூது வகையைச் சார்ந்த சிற்றிலக்கிய நூல் ஆகும். 1728ல் நிலக்கோட்டை என்னும் சிற்றரசை ஆண்டுவந்த கூளப்பநாயக்கன் என்பவரே இந்த நூலின் பாட்டுடைத் தலைவன். அக்காலத்தில் வாழ்ந்த சுப்பிரதீப கவிராயர் என்பவரே இந்நூலின் ஆசிரியர். அக்காலத்துச் சிற்றரசர்களினதும், பாளையக்காரரினதும் ரசனைக்கு ஏற்ப, விரகம், காதல், காமம் ஆகியவற்றின் ஒரு கலவையாக இந்த நூல் அமைந்துள்ளது. இது ஒரு அகத் தூது நூல் ஆகும்.

அகத்தூது இலக்கியங்களில், தலைவனோ தலைவியோ மற்றவரிடம், விலங்குகள், பறவைகள், உயிரற்ற பொருட்கள், மனிதர்கள் ஆகியவற்றைத் தூதாக அனுப்புகின்றனர். விறலிவிடு தூது இலக்கியங்களில் விறலியர் எனப்படும் பாணர்குலப் பெண்கள் தூது செல்வதாகச் சொல்லப்பட்டிருக்கும். பொதுவான விறலிவிடு தூது இலக்கியங்களின் இலக்கணத்துக்கு ஏற்ப இந்நூலிலும் ஆண்மகன் சிற்றின்பம் துய்ப்பதற்காகத் தாசிகளை நாடிச்செல்வதும், அவர்களிடம் பொருள் முழுவதையும் இழந்து, அவமானப்படுவதும், பின்னர் மனைவியைச் சேரவேண்டி விறலியரை அவளிடம் தூது அனுப்புவதும், இறுதியில் அவன் குடும்பத்துடன் இன்புற்று வாழ்வதும் சொல்லப்படுகிறது.

இத்தகைய இலக்கியங்களில் காணப்படுவது போலவே இந்த நூலிலும் சிற்றின்ப ரசம் ததும்பும் பாடல்கள் காணப்படுகின்றன. அக்காலத்துத் தாசிப் பெண்களின் ஆடையணிகள் குறித்த விபரங்கள் காணப்படுகின்றன. அதே வேளை அக்காலத்துக் கலை, இலக்கியம், பண்பாடு, அரசியல் என்பவை குறித்த தகவல்களையும் இந்நூலில் இருந்து ஓரளவுக்கு அறிந்துகொள்ள முடிகிறது.

## உசாத்துணைகள்
* கூளப்பநாயக்கன் விறலிவிடு தூது: கிளுகிளுப்பான தமிழ்த் தூது இலக்கியம்
* முரளீதரன், சு., விறலிவிடு தூது நூல்கள் புலப்படுத்தும் உண்மைகள்: நூல் அறிமுகம், திண்ணை இணைய இதழ்,

## இவற்றையும் பார்க்கவும்
* தூது சிற்றிலக்கியம்

பகுப்பு:தூது இலக்கியங்கள்
நாஞ்சிங்

**நான்கிங்** அல்லது **நான்ஜிங்** (Nanjing) (; ) சீனாவின் கிழக்குப் பகுதியில் அமைந்த ஜியாங்சு மாகாணத்தின் தலைநகர் ஆகும்.
சீனாவின் வரலாறு மற்றும் கலாசாரத்தில் முக்கிய இடம் வகித்த நான்கிங் நகரம், சீனாவின் வரலாற்றுத் தலைநகர் என்று அறியப்படுகிறது.
கீழ் யாங்கிடிசு ஆற்றின் வடிநிலப் பரப்பில் அமைந்துள்ளது.
ஆறு சீன அரச குலங்களின் தலைநகராக நான்கிங் விளங்கியது. 1912-1949ஆம் ஆண்டு முடிய மக்கள் சீனத்தின் தலைநகராக விளங்கியது. சீனாவின் 15 துணை மாகாண நகரங்களில் நான்கிங் நகரமும் ஒன்றாகும்.
நாங்கிங் நகரம், சீனாவின் கல்வி, ஆய்வு, போக்குவரத்து, சுற்றுலாத் துறைகளில் மையமாக உள்ளது. 2014ஆம் ஆண்டில் கோடை ஒலிம்பிக் விளையாட்டுகள் நடத்திய பெருமை, நான்கிங் நகருக்கு உண்டு.

நான்கிங் நகரத்தின் மக்கட்தொகை 8.16 மில்லியன். and a urban population of 6.55 million, சாங்காய் நகரத்திற்கு அடுத்து, நாங்கிங் நகரம், கிழக்கு சீனாவின் பெரிய வணிக மையமாக திகழ்கிறது.

## புவியியல்
யாங்கிடிசு ஆற்றின் வடிநிலத்தில் அமைந்த நாங்கிங் 6598, சதுர கிலோ மீட்டர் பரப்பளவு கொண்ட நகரம்; சீனாவின் பெரிய பொருளாதார சிறப்பு மண்டலத்தில் அமைந்துள்ளது.

நாங்கிங் நகரம் சீனாவின் கிழக்கு மற்றும் மேற்கு வாயிலாக அமைந்துள்ளது. மேலும் சீனாவின் வடக்கு மற்றும் தெற்கு தொண்டையாக அமைந்துள்ளது.

## சீனக்குடியரசின் தலைநகராக நாங்கிங்

நாங்கிங் புரட்சியின் முடிவில் சன் –யாட்- சென் தலைமையில் சீன மக்கள் குடியரசு (1912–1921) ஆட்சி சனவரி 1912இல் நிறுவப்பட்டது. அப்போது நாங்கிங் நகரம் சீன நாட்டின் புதிய தலைநகராக விளங்கியது.

1927ஆம் ஆண்டில் குவாமிங்டன் கட்சியின் தலைமைப் படைத்தலைவர் சியாங் கை சேக் (Chiang Kai-shek), சீனாவின் தலைநகரை பெய்ஜிங் நகரத்திலிருந்து மீண்டும் நாங்கிங்  நகரத்திற்கு மாற்றினார்.
இரண்டாம் சீனா-ஜப்பான் போரில், 1931இல், ஜப்பான் மஞ்சூரியாவை கைப்பற்றிய பின், 1937இல் சீனாவின் நாங்கிங் நகரைப் கைப்பற்றி முன்று இலட்சம் சீன மக்களை இரக்கமின்றி படுகொலை செய்தது. 13 திசம்பர் 1937இல் நடந்த இந்நிகழ்வை நாங்கிங் படுகொலைகள் என்பர். இப்போருக்குப் பின் சீனாவிற்கும் ஜப்பானுக்கும் இடையே நாஞ்சிங் உடன்படிக்கை ஏற்பட்டது.

## நிர்வாகம்
நாங்கிங் நகர சீன பொது உடமைக் கட்சிக் குழுவின் செயலாளர், நாங்கிங் மக்கள் அரசு என்ற அமைப்பின் ஆளுனராகவும் மேயராகவும் செயல்படுகிறார்.
நாங்கிங் நகரம் 11 மாவட்டங்களைக் கொண்டது

## பொருளாதாரம்
மின் சாதனங்கள், கார் உற்பத்தி, பெட்ரோலிய பொருள் உற்பத்தி, இரும்பு மற்று எஃகு உற்பத்திகளுக்கு பெயர் பெற்ற நகரம்.

## அடிக்குறிப்புகள்

## வெளி இணைப்புகள்
*[[நாங்கிங் படுகொலைகள்] வரலாற்றுக் கண்காட்சி] 
* Nanjing Government website
* Nanjing English guide with open directory
* NanjingExpat.com: Nanjing's largest English news network with city guide and classifieds 
* HelloNanjing.net: Nanjing's most active social news and event network for foreigners 
* List of Nanjing Government Departments 
* Historic US Army map of Nanjing, 1945
* "Nanking Illustrated" from 1624

பகுப்பு:சீன நகரங்களும் ஊர்களும்
பகுப்பு:ஆசியத் தலைநகரங்கள்
சுயமிக் குச்சி

**சுயமிக் குச்சி** (Selfie stick) என்பது தன்னையும் தன்னுடன் இருப்பவரையும் மற்றும் சூழலையும் புகைப்படக் கருவியின் மூலமோ அல்லது கைபேசியின் மூலமோ புகைப்படமெடுக்க உதவும் குச்சி ஆகும். இது ஒற்றைக் கையினால் கையாளும்படியான அமைப்பைக் கொண்டிருக்கும். நீட்டும் வைகையிலான குச்சியின் ஒரு முனையில் கைபேசியை இணைக்கும் வசதி இருக்கும். உலோகத்திலான இக்குச்சியின் மற்றொரு முனையில் கைப்பிடி அமைந்திருக்கும். சுயமிக் குச்சி உபயோகிக்கும்போது புளூடூத் வசதியுடனோ அல்லது தானியங்கி முறையிலோ புகைப்படம் எடுக்கப்படும்.

## மேற்கோள்கள்

பகுப்பு:கருவிகள்
பகுப்பு:சப்பானியக் கண்டுபிடிப்புகள்
பெண்கள் சந்திப்பு

**பெண்கள் சந்திப்பு** என்பது பெண்கள் மனம்விட்டுப் பேசுவதற்கான தனித்த ஒரு வெளியின் அவசியத்தை உணர்ந்த புகலிடப் பெண்களின் முயற்சியில் 1990 இல் சேர்மனியின் கேர்ண் நகரில்  உருவாக்கம் பெற்ற பெண்களின் ஒரு சந்திப்பு நிகழ்வாகும். இச்சந்திப்பானது ஆரம்பகாலங்களில் சேர்மனியில் மட்டுமே நடைபெற்று வந்தது. காலப்போக்கில் ஐரோப்பாவின் மற்றைய நாடுகளுக்கும், கனடாவிற்கும் என சற்று  விரிவடைந்தது. சுமார் 25 வருடங்களாக தொடர்ந்து வரும் இப் பெண்கள் சந்திப்பானது 2014 வரை 31 சந்திப்புக்களை நிகழ்த்தியுள்ளது.

## பேசுபொருள்கள்
* பெண்கள் மீதான குடும்ப வன்முறைகள்
* மத்திய கிழக்கு நாடுகளில் பணிபுரியும் பெண்களின் அவலம்

## பெண்கள் சந்திப்பு இடம்பெற்ற நாடுகள்
*  செருமனி, காரளசிறூகே - 2002
* பிரான்சு - 23ஆவது பெண்கள் சந்திப்பு - 9.10.2004-10.10.2004
* இலண்டன் - 24ஆவது பெண்கள் சந்திப்பு - 2005
* பிரான்சு - 26ஆவது பெண்கள் சந்திப்பு
* கனடா  - 27ஆவது பெண்கள் சந்திப்பு - 2008
* சுவிசு - 28ஆவது பெண்கள் சந்திப்பு - 2009 
* செருமனி, பேர்லின் - 29ஆவது பெண்கள் சந்திப்பு - 11.12.2010
* பிரான்சு - 30ஆவது பெண்கள் சந்திப்பு- 12.10.2013
* இலண்டன் - 31ஆவது பெண்கள் சந்திப்பு - 2014

## பெண்கள் சந்திப்பு பற்றிய கருத்துகள்

## 24 வது பெண்கள் சந்திப்பு
24 வது பெண்கள் சந்திப்பு ஒக்டோபர் 2005 இல் 15,16ம் திகதிகளில் இராஜேஸ்வரி பாலசுப்ரமணியம் தலைமையில் லண்டனில் நடைபெற்றது. இச் சந்திப்பில் இலங்கை, இந்தியா, கனடா, சுவிஸ், ஜெர்மனி, பிரான்ஸ், இலண்டன், கொலண்ட் ஆகிய நாடுகளிலிருந்து 45க்கும் மேற்பட்ட பெண்கள் கலந்து கொண்டிருந்தனர். எழுத்தாளர்கள், நாடக குறும்பட தயாரிப்பாளர்கள், ஓவியத்துறையைச் சாந்தவர்கள், கவிஞர்கள் உள்ளடங்கலாக ஆர்வலர்கள் சிலரும் கலந்து கொண்டனர். சிறப்பு பங்களிப்பாளர்களாக இலங்கையிலிருந்து ஓவியையும், எழுத்தாளரும், தென்கிழக்காசிய பெண்கள் அமைப்பின் இலங்கைக்கான தலைமைப் பதவியை வகிப்பவருமான கமலா வாசுகி, மற்றும் தினக்குரல் பத்திரிகையின் பெண்கள் பகுதி பதில் ஆசிரியரும், ஊடகவியலாளருமான தேவகெளரி ஆகியோரும் இந்தியாவிலிருந்து கவிஞரும், பாரதி இலக்கிய சங்கத்தின் செயலாளருமான திலகபாமாவும் இச் சந்திப்பில் கலந்து கொண்டிருந்தனர்.

## வெளி இணைப்புகள்
* நேர்காணல்: மாலதி மைத்ரி

## மேற்சான்றுகள்

பகுப்பு:பெண்ணியம்
பகுப்பு:தமிழ் மகளிரியல்
ஊடகங்கள்
கருப்புப் பணம் (இந்தியா)

**கருப்பு பணம்** எனில்  (Indian Black Money), இந்திய அரசு மற்றும் மாநில அரசுகளுக்குச் செலுத்த கடமைப் பட்ட வணிக வரி, சேவை வரி, வருமான வரி, கலால் வரி, சுங்கக் கட்டணம், முத்திரைத் தாள் கட்டணம் போன்ற வரிகள், அரசுக்குச்  செலுத்தாமல், வரி ஏய்ப்பு மூலம் ஒருவர் ஈட்டியப் பணத்தை உள்நாட்டில் அல்லது வெளிநாடுகளில் வைத்திருக்கும் பணத்திற்கு கருப்புப் பணம் என்பர்.. 

வெளிநாடுகளில், குறிப்பாக சுவிட்சர்லாந்து நாட்டு வங்கிகளில் மட்டும்  1,500 பில்லியன் டாலர் மதிப்புள்ள கருப்புப் பணம், தனிநபர் சேமிப்புக் கணக்குகளில் உள்ளதாகவும், .. அதனை மீட்க நடவடிக்கை எடுக்க இந்திய ஒன்றிய அரசு முடிவு செய்துள்ளது. ..

## கருப்புப் பணம் அதிகம் புழங்கும் துறைகள்
# வீடு, மனை விற்றல் & வாங்குதல் (ஆதனத் துறை)
# பொன், வெள்ளிக்கட்டி & தங்க மற்றும் வெள்ளி நகைகள் விற்பனை 
# பணப் பரிவர்த்தனைகள் 
# சுரங்கம் மற்றும் இயற்கை வளங்கள் ஒதுக்கீடுகள் 
# பங்கு வணிகம்

## கருப்புப் பணத்தை கட்டுப்படுத்தும் சட்டங்கள்
# வருமான வரிச் சட்டம், 1961
# வெளிநாட்டு பணப் பரிவர்த்தனை மேலாண்மைச் சட்டம், 1999 (FEMA).
# மத்திய கலால் மற்றும் சுங்கவரிச் சட்டம், 1994
# சேவை வரிச் சட்டம், 194 
# வணிக வரிச் சட்டம்

## கருப்புப் பணத்தை கட்டுப்படுத்தும் அமைப்புகள்
* மத்திய நேரடி வரிகள் வாரியம்
* மத்திய மறைமுக வரிகள் மற்றும் சுங்க வாரியம்
* சரக்கு சேவை வரி புலனாய்வு தலைமை இயக்குனரகம்
*  வருமான வரி விசாரணை தலைமை இயக்குநரகம்
*  சரக்கு சேவை வரி புலனாய்வு தலைமை இயக்குனரகம்
* அமலாக்க இயக்குனரகம்
*  பொருளாதாரப் புலனாய்வுக் குழு
*  மத்திய பொருளாதார புலனாய்வு பணியகம்
*  நிதிப் புலனாய்வு அலகு
*  வருவாய் புலனாய்வு இயக்குநரகம்
* தீவிர மோசடி விசாரணை அலுவலகம்

## மேற்கோள்கள்



## வெளி இணைப்புகள்
*கருப்புப் பணம் பதுக்கியவர்களுக்கு ஒன்றிய அரசு சலுகையா? - வருவாய் துறை செயலாளர் மறுப்பு

பகுப்பு:இந்தியப் பொருளாதாரம்
பகுப்பு:இந்தியாவில் ஊழல்
கரந்தைத் தமிழ்ச் சங்கம்

thumb| நுழைவுவாயில்
**கரந்தைத் தமிழ்ச் சங்கம்** இந்தியாவின் தமிழ்நாட்டில் உள்ள ஒரு தமிழ்ச் சங்கமாகும். தமிழ் மொழியை மேம்படுத்துவதற்காக  1911-ஆம் ஆண்டில் இந்தச் சங்கம் நிறுவப்பட்டது. இது நவீன தமிழ்ச் சங்கங்களில் ஒன்றாகும். 

## வரலாறு
கரந்தைத் தமிழ்ச் சங்கம் 14 மே 1911 அன்று தமிழ்நாட்டின் தஞ்சாவூரின் புறநகர்ப் பகுதியான கருந்தட்டைகுடியில் (கரந்தை என்றும் அழைக்கப்படுகிறது) நிறுவப்பட்டது. இந்தச் சங்கத்தை ராதாகிருஷ்ண பிள்ளை தன்னன்பான சகோதரர் உமாமகேசுவர பிள்ளையை முதல் தலைவராகக் கொண்டு நிறுவப்பட்டது.   பிறாகாலத்தில் எந்த ஒரு தனிநபரும் உரிமை கொண்டாட முடியாதவாறு  1860-இல் 21-ஆவது சட்டப்பிரிவின்படி ஆனந்த சித்திரை ஆண்டு பத்தாம் நாள் (15. மே. 1914) சங்கம் பதிவு செய்யப்பட்டது.  

## செயல்பாடுகள்

தமிழைச் செம்மொழியாக அறிவிக்க வேண்டும்  என்ற தீர்மானத்தை 1920-ஆம் ஆண்டில் நிறைவேற்றியது. தமிழகத்தின் அனைத்து விழாக்களிலும் மனோன்மணீயம் சுந்தனாரின் *நீராரும் கடலுடுத்த* பாடலைப் பாட வேண்டும் என்ற கோரிக்கை 1913-ஆம் ஆண்டு கரந்தைத் தமிழ்ச் சங்கத்தின் ஆண்டறிக்கையில் இடம்பெற்றது. அதன் தொடர்ச்சியாக 1914 முதல் கரந்தைத் தமிழ் சங்கத்தின் ஆண்டு விழாக்களில் தமிழ்த்தாய் வாழ்த்தைப் பாடிவந்தனர். அதன் தொடர்ச்சியாகவே தமிழ்நாடு அரசு இப்பாடலைப் தமிழ்த்தாய் வாழ்த்தாக அறிவித்தது.  1937-ஆம் ஆண்டு ஆகத்து 27 அன்று நடந்த கூட்டத்தில், கல்வி நிறுவனங்களில்  இந்தி திணிக்கப்பட்டதை இச்சங்கம் கண்டித்தது.  

இச்சங்கம் 1925-ஆம் ஆண்டில் எழுத்தறிவைத் தரும் இதழான *தமிழ் பொழிலைத்* தொடங்கியது. இச்சங்கம் தமிழ் இலக்கியம் குறித்த மாதாந்திர கூட்டங்களையும் கருத்தரங்குகளையும் நடத்துகிறது.  இச்சங்கம் தமிழ்க் கல்வியை வழங்க கல்வி நிறுவனங்களை நிறுவியது.

## மேலும் காண்க

* மதுரை தமிழ் சங்கம் 

## மேற்கோள்கள்

பகுப்பு:தமிழ் இலக்கியம்
பகுப்பு:தமிழ்ச் சங்கங்கள்
பகுப்பு:தஞ்சாவூர் மாவட்டம்
லெனாசியா

**லெனாசியா** (*Lenasia*) என்னும் நகரியம், தென்னாப்பிரிக்காவின் கவுதெங் மாகாணத்தில் உள்ளது. இது ஜோகன்னாஸ்பெர்க் நகராட்சிக்கு உட்பட்டது. இங்கு இந்திய நாட்டு வம்சாவழியினர் பெரும்பான்மையினராக உள்ளனர்.

பகுப்பு:தென்னாப்பிரிக்க நகரங்கள்
சமவியல்பு இணையியம்

வடிவவியலில்,  *ABC* முக்கோணத்தைப் பொறுத்து *P*  புள்ளியின்  **சமவியல்பு இணையியம்** அல்லது **ஓரக இணையியம்** (*isotomic conjugate*)  என்பது புள்ளி *P* , முக்கோணம் *ABC*  இரண்டின் மூலமாக வரையறுக்கப்படும் மற்றொரு புள்ளியாகும்.

## வரைதல்

*ABC* முக்கோணத்தைப் பொறுத்து புள்ளி *P* இன் சமவியல்பு இணையியத்தைக் காண்பதற்கு, முக்கோணத்தின் எந்த இரு உச்சிகளோடும்  புள்ளி *P* ஆனது ஒருகோட்டில் அமையாது என எடுத்துக்கொள்ளப்படுகிறது. *AP*, *BP*, *CP* ஆகிய மூன்று கோடுகளும் முக்கோணத்தின் பக்கங்கள் *BC*, *CA* , *AB* (தேவைப்பட்டால் பக்கங்களை நீட்டித்துக் கொள்ள) மூன்றையும் சந்திக்கும் புள்ளிகள் முறையே *A*, *B* and *C*. இம்மூன்று புள்ளிகளையும்  *BC*, *CA*, *AB*  பக்கங்களின் நடுப்புள்ளிகளைப் பொறுத்து எதிரொளிக்கக் கிடைக்கும் எதிருருக்கள் முறையே *A*", *B*" , *C*" ஆகும். கோடுகள் *AA*", *BB*" and *CC*" மூன்றும் **சமவியல்புக் கோடுகள்** (*isotomic lines*) என அழைக்கப்படுகின்றன. இக்கோடுகள் மூன்றும் ஒரு புள்ளியில் சந்திக்கும். அவ்வாறு அவை சந்திக்கின்ற புள்ளிதான்  *P* இன் சமவியல்பு இணையியம் ஆகும்.

## ஆட்கூறுகள்
*P* இன் முக்கோட்டு ஆட்கூறுகள் *p* : *q* : *r* எனில் அதன் சமவியல்பு இணையியத்தின் முக்கோட்டு ஆட்கூறுகள்:
:*a*&minus;2*p*&minus;1 : *b*&minus;2*q*&minus;1 : *c*&minus;2*r*&minus;1.

## பண்புகள்
*ஒரு முக்கோணத்தின் இடைக்கோட்டுச் சந்தியின் சமவியல்பு இணையியம் அதே இடைக்கோட்டுச்சந்தியாகவே இருக்கும்.
*ஒரு முக்கோணத்தின் சமச்சரிவு இடைக்கோட்டுச் சந்தியின் சமவியல்பு இணையியம் மூன்றாவது பிரகார்டு புள்ளி ஆகும்.
*ஒரு முக்கோணத்தின் கெர்கோன் புள்ளியின் சமவியல்பு இணையியம் நாகெல் புள்ளி ஆகும்.

## மேற்கோள்கள்
* Robert Lachlan, *An Elementary Treatise on Modern Pure Geometry*, Macmillan and Co., 1893, page 57.

## வெளியிணைப்புகள்
*

பகுப்பு:முக்கோண வடிவவியல்
கே. அஜிதா

**அஜிதா** (*K. Ajitha*) என்பவர் கேரளத்தைச் சேர்ந்த முன்னாள் நக்சலைட்டும், மனித உரிமைப்போராளியும் ஆவார். புல்பள்ளி சிறப்புக் காவல் முகாம் தாக்குதலில் இரண்டு காவலர்கள் கொல்லப்பட்டதில் 9 ஆண்டுகள் சிறைத்தண்டனை பெற்றார்.

## வாழ்க்கை
இவர் ஏப்ரல் 1950இல் கேரளத்தின் கோழிக்கோடில் பிறந்தவர். இவரின் பெற்றோர் மந்தாகினி, குன்னிக்கல் நாராயணன். இருவரும் நக்சலைட் இயக்கத்தின் தீவிர ஆதரவாளர்கள். இவர் தன் பள்ளிக் கல்வியை கோழிக்கோட்டில் பயின்று, கல்லூரியில் சேர்ந்தார்.

## நக்சல் இயக்கத்தில்

மேற்கு வங்கத்தில் நக்சல்பாரி கிராமத்தில் 1967-ல் விவசாய எழுச்சி உண்டானது. அதைத் தொடர்ந்து நாட்டின் பல பகுதிகளில் நக்சலைட் இயக்கத்தில் இளைஞர்கள் இணைந்தனர். படிப்பை பாதியில் நிறுத்திவிட்டு அஜிதாவும் கேரள நக்சலைட் இயக்கத்தில் சேர்ந்து ஆயுதம் ஏந்தினார். அந்தக் குழுவில் இடம்பெற்ற ஒரே பெண் அவர் மட்டும்தான்.

## வயநாடு தாக்குதல்கள்
200ப்xpx|frameless|வலது
கேரளத்தின் வயநாடு மாவட்டம் புல்பள்ளி கிராமத்தில் இருந்து விவசாயிகளை வெளியேற்ற 1968-ல் அரசு கடுமையாக முயற்சித்துக் கொண்டிருந்தது. நிலத்தைவிட்டு வெளியேற மறுத்து ஏழாயிரம் விவசாயிகள் போராட்டத்தில் குதித்தனர். போராட்டத்தை முறியடிக்கக் காவல்துறை களம் இறக்கப்பட்டது.

விவசாயிகளுக்கு ஆதரவாக 22 நவம்பர் 1968, அன்று 300 பேர் கொண்ட நக்சல் கெரில்லாக்கள், குனினிக்கல் நாராயணன் எனபவரின் கீழ், தலசேரி காவல் நிலையத்தை தாக்கினர் ஆனால் இத்தாக்குதல் வெற்றிபெறவில்லை

48 மணிநேரம் கழித்து 24 நவம்பர் 1968 அன்று வர்கீஸ் தலைமையிலான நக்சலைட் குழு, புல்பள்ளி சிறப்புக் காவல் முகாமைத் தாக்கியது. இரண்டு காவல்துறையினர் கொல்லப்பட்டனர்.

அதன் பின் நடந்த காவல் துறையினரின் தேடுதல் வேட்டையில் தலைமை வகித்த வர்கீஸ் சுட்டு கொல்லப்பட்டார்.  அஜிதா கைது செய்யப்பட்டு, பொதுமக்கள் முன்னிலையில் ஊர்வலமாக அழைத்துச் செல்லப்பட்டார்.  போலீஸ் காவலில் சித்திரவதைக்கும் உள்ளானார். புல்பள்ளித் தாக்குதல் வழக்கில் அவருக்கு 9 ஆண்டு சிறை தண்டனை விதிக்கப்பட்டது. அப்போது அஜிதாவுக்கு 18 வயது. 1977 க்கு பிறகு 8 ஆண்டுகள் தண்டனைக் காலத்தைக் கழித்தபின் 27 வயதில் விடுதலையானர். விடுதலையான பிறகு, முன்னாள் தோழர் யாகூபை மணந்தார்.

சிறையில் இருந்த காலத்தில் கேரளத்தில் பெண்கள் எதிர்கொண்ட சிக்கல்களை, குறிப்பாகப் பாலியல் தொழிலாளிகள் சந்தித்த பிரச்சினைகள் குறித்து ஆராய்ந்தார்.

## மீண்டும் பொதுவாழ்க்கை

அதன் பின்னர் பத்து ஆண்டுகள் கழிந்தன. 1988-ல் மும்பையில் நடைபெற்ற மகளிர் இயக்கங்களின் மாநாட்டில் பங்கேற்றது அஜிதாவின் வாழ்க்கையில் புதிய மாற்றத்தை ஏற்படுத்தியது. மீண்டும் பொது வாழ்க்கைக்குத் திரும்பினார். மனித உரிமை செயல்பாடுகளில் ஈடுபடத் தொடங்கினார். கோழிக்கோட்டில் '‘அன்வேஷி பெண்கள் ஆலோசனை மையத்தை’' 1993 இல் தொடங்கினார்.

இன்று ஒடுக்கப்பட்ட சமூகத்திலும் கடை நிலையில் உள்ள பெண்கள் எதிர்கொள்ளும் வன்முறைகளுக்கும், பாலியல் சுரண்டலுக்கும் முற்றுப்புள்ளி வைப்பது இன்றைக்கு அவருடைய செயல்பாடாக உள்ளது

## சுயசரிதை

‘'நக்சலைட் அஜிதாவின் நினைவுக்குறிப்புகள்'’ (எதிர் வெளியீடு) என்ற பெயரில் அவரது சுயசரிதை குளச்சல் மு. யூசுபின் மொழியாக்கத்தில் தமிழிலும் வெளியாகி உள்ளது. அவரது நக்சலைட் போராட்டம், சிறை அனுபவங்கள், பிற்காலத்தில் அவரது செயல்பாடுகளில் மாற்றம் ஏற்பட்டதற்கான காரணம் போன்றவற்றுக்கான பின்னணிகளை இந்த நூல் வெளிச்சமிட்டுக் காட்டுகிறது.

## மேற்கோள்கள்

பகுப்பு:நக்சலைட்டுகள்
பகுப்பு:கோழிக்கோடு மாவட்ட மக்கள்
பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இந்தியப் பெண்ணியவாதிகள்
பகுப்பு:இந்தியப் பெண்கள்
பகுப்பு:இந்திய இறைமறுப்பாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
மேகேதாட்டு தடுப்பணைத் திட்டம்

மேகேதாட்டு **தடுப்பணைத் திட்டம்**, கர்நாடக மாநிலம், சாம்ராஜ்நகர் மாவட்டம், கொள்ளேகாலிருந்து 15 கிலோமீட்டர் தொலைவில், காவிரி ஆற்றின் குறுக்கே, சிவசமுத்திரம் அருவியின் அருகே,  மேகேதாட்டு எனும் இடத்தில் இரு தடுப்பணைகள் கட்டி, நீர்மின் நிலையம் துவக்க கர்நாடக அரசு திட்டமிட்டு நிதி ஒதுக்கி செயல்படுத்தி வருகிறது. . மேகேதாட்டு அணைத் திட்டம் ஒகேனக்கல்லில் இருந்து 15 கிலோ மீட்டர் தொலைவிலும், மேட்டூரிலிருந்து 65 கிலோ மீட்டர் தொலைவிலும் செயல்பட உள்ளது.

## மேகேதாட்டு அணைத் திட்டத்திற்கு எதிர்ப்பு
கர்நாடக அரசு மேகேதாட்டு அணைத் திட்டத்தை நிறைவேற்றினால், சேலம், நாமக்கல், கரூர், திருச்சி, தஞ்சை, நாகப்பட்டினம் உள்பட காவிரி வடிநில மாவட்டங்கள் காவேரி ஆற்று நீர்வரத்து இன்றி, தமிழக விவசாயிகளின் நலன் பாதிக்கக்கூடும் என்று கருதுவதால், மேகதாது அணைத் திட்டத்திற்கு, தமிழக அரசும், விவசாயிகளும் கடும் எதிர்ப்பு காட்டி வருகின்றனர். தமிழக சட்டசபை டிசம்பர் 6 அன்று கூடி இத்திட்டத்திற்கு எதிராகத் தீர்மானம் இயற்றியுள்ளது. 
..

## மேற்கோள்கள்


## வெளி இணைப்புகள்
*மன்னார்குடியில் இன்று விவசாயிகள் உண்ணாவிரதம்
*காவிரி டெல்டாவில் டிச.4 இல் மறியல் போர் விவசாய சங்கங்கள் அறிவிப்பு 

பகுப்பு:கர்நாடகம்
பகுப்பு:மாநிலங்களிடையே சர்ச்சைகள்
பகுப்பு:காவிரி ஆறு
ஜனுவாரியுஸ்

**ஜனுவாரியுஸ்** () என்பவர் நேபில்ஸ் நகரின் ஆயராக இருந்தவர் ஆவார். இவரை மறைசாட்சி எனவும் புனிதர் எனவும் கத்தோலிக்க மற்றும் கிழக்கு மரபுவழி திருச்சபைகள் ஏற்கின்றன. இவரின் வாழ்வைக்குறித்த சமகாலத்து குறிப்புகள் ஏதுமில்லை எனினும் பிற்காலத்தயக்குறிப்புகள் இவர் தயோக்கிளீசிய துன்புறுத்துதலின் போது கொல்லப்பட்டார் என்பர்.

இவர் நாபொலி நகரின் பாதுகாவலராவார். இவரின் குருதி என கத்தோலிக்கரால் நம்பப்படும் திண்மம் (திடப்பொருள்) நாபொலி மறைமாவட்டப்பேராலயத்தில் ஒரு வெள்ளிப் பெட்டிக்குள் ஏறக்குறைய 12 செ.மீ. அகலமுடைய இரண்டு பளிங்குக் கண்ணாடிக் குப்பிகளுக்குள் பாதுகாக்கப்பட்டு வருகிறது. ஒவ்வோரு ஆண்டும் மூன்று முறை, இது நீர்மமாக (திரவமாக) மாறும் காட்சியினைக்காண மக்கள் பலர் கூடுகின்றனர்.

## மேற்கோள்கள்


பகுப்பு:305 இறப்புகள்
பகுப்பு:இத்தாலியின் கிறித்தவப் புனிதர்கள்
பகுப்பு:கத்தோலிக்க ஆயர்கள்
பகுப்பு:மூன்றாம் நூற்றாண்டு பிறப்புகள்
தி. வேல்முருகன்

**தி. வேல்முருகன்** தமிழ்நாட்டைச் சேர்ந்த அரசியல்வாதியும் தற்போதைய தமிழக சட்டமன்ற உறுப்பினருமாவார். இவர் தனது ஆரம்ப காலத்தில் சார்ந்திருந்த பாட்டாளி மக்கள் கட்சியின் சார்பில் பண்ருட்டி சட்டமன்றத் தொகுதியிலிருந்து 2001 சட்டமன்றத் தேர்தலில் அதிமுக கூட்டணி சார்பிலும் 2006 சட்டமன்றத் தேர்தலில் திமுக கூட்டணி சார்பிலும் இரண்டு முறையும் தொடர் வெற்றி பெற்று சட்டமன்ற உறுப்பினராக தேர்வானார். இதன் பிறகு 2011 சட்டமன்றத் தேர்தலில் அப்போது புதிதாக பிரிக்கபட்ட நெய்வேலி சட்டமன்றத் தொகுதியில் போட்டியிட்ட போது அதிமுக வேட்பாளர் எம்.பி.எஸ். சிவசுப்ரமணியனிடம் 8000 வாக்கு வித்யாசத்தில் தோல்வியடைந்தார். இதன் பிறகு பாட்டாளி மக்கள் கட்சியின் இணைப் பொதுச்செயலாளராக விளங்கிய வேல்முருகன் கட்சிக் கட்டுப்பாட்டை மீறியதற்காக 2011 நவம்பர் 1 அன்று கட்சியிலிருந்து நீக்கப்பட்டார். 
இதன் பின்னர் 2012 தை முதல் நாள் தனது தலைமையில் தமிழக வாழ்வுரிமைக் கட்சி எனும் புதிய கட்சியைத் தொடங்கினார். பின்னர் நடந்த 2016 சட்டமன்றத் தேர்தலில் அன்றைய ஆளும் முதல்வர் ஜெயலலிதாவுடன் கூட்டணி சேர வேல்முருகன் ஈடுபட்டு வந்த போது அதிமுக இரட்டை இலை சின்னத்தில் போட்டியிடுமாறு அதிமுக தலைவி ஜெயலலிதா கூறியதால் அந்த உடன்பாட்டை ஏற்காமல் வேல்முருகன், மீண்டும் நெய்வேலி சட்டமன்றத் தொகுதியில் தனித்து போட்டியிட்டு தோல்வி அடைந்தார். இதன் பிறகு நடந்த 2021 சட்டமன்றத் தேர்தலில் திமுக தலைமையிலான மதச்சார்பற்ற முற்போக்குக் கூட்டணியில் இடம் பெற்றிருந்த வேல்முருகன் தனது தவாக கட்சி மூலம் முதன் முறையாக திமுகவின் உதயசூரியன் சின்னத்தில் பண்ருட்டி சட்டமன்றத் தொகுதியில் மூன்றாவது முறையாக வெற்றி பெற்று சட்டமன்ற உறுப்பினரானார்.

## தேர்தல் முடிவுகள்

## மேற்கோள்கள்

பகுப்பு:வாழும் மக்கள்
பகுப்பு:கடலூர் மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:பாட்டாளி மக்கள் கட்சி அரசியல்வாதிகள்
கூர் பார்வை

**கூர் பார்வை** (*Gaze*)  ஒரு மனிதர் மற்றொரு மனிதரின் உருவத்தை அவரது வடிவமைப்பை இரசிக்கும் வண்ணம் பார்ப்பது ஆகும். இந்தச் சொல்லை, தான் பார்க்கப்படுவதை உணர்ந்து கவலைப்படும் நிலையைக் குறிக்க, உளவியலாளர் ஷாக் லகன் பரவலாக்கினார். தான் காணப்படும் பொருளாவதால் தனது தன்னாட்சி குறைபடுவதாக உணரும் உளவியல் நிகழ்பாடு என இதை லகன் விளக்கினார். இது கண்ணாடி முன்பான குழந்தையின் மனநிலையை ஒத்ததாகவும் விளக்குகிறார்; முதன்முதலாக கண்ணாடியின் முன்பு தன்னைப் பார்த்தபின்பே குழந்தை தனக்கு ஓர் தோற்றம் இருப்பதை உணர்கின்றது. லகனின் கூற்றுப்படி, கூர்பார்வையால் ஏற்படும் விளைவை நாற்காலி அல்லது தொலைக்காட்சித் திரை மூலமாகவே ஏற்படுத்தலாம்; இது அப்பொருள் கண்ணாடி போல பிரதிபலிப்பதாக கருத்தில்லை; எந்தப் பொருளின் இருப்பையும் உணர்ந்துள்ள விழிப்புணர்வே இதற்குக் காரணமாகும்.  

## கோட்பாட்டின் வரலாறு
கூர்பார்வை குறித்த கோட்பாட்டை இழான் பவுல் சார்த்ர காலத்திலிருந்தே இருத்தல் கொள்கையாளர்களும் தோற்றப்பாட்டியலாளர்களும் விவாதித்துள்ளனர். அதிகார உறவுகளுக்கும் ஒழுங்குமுறை நடவடிக்கைகளுக்குமான இயக்காற்றலை விளக்க ஃபூக்கோ கூர்பார்வை கோட்பாட்டை *ஒழுங்குமுறையும் தண்டிப்பும்* என்ற நூலில் பயன்படுத்தியுள்ளார். இதேபோல ஜாக்கஸ் தெரிதாவும் தனது  *தி அனிமல் தட் தேர்போர் ஐ யாம்* என்ற நூலில் விலங்குகளுக்கும் மாந்தர்களுக்குமானத் தொடர்பை கூர்பார்வை மூலமாக விளக்கியுள்ளார்.  திரைப்படங்களில் பாலுறவுக் காட்சிகளில் ஒளிபிடி கருவி பொதுவாக பெண்ணின் உடலையும் ஆணின் முக உணர்ச்சிகளையும் காட்டுவதில் கூர்பார்வை கோட்பாடு விளங்குகின்றது. திரைப்படத்தைத் தவிர மற்ற தொழினுட்ப வடிவங்களிலும் கூர்பார்வையைக் காணலாம். ஒளித விளையாட்டுக்கள், சிறுவர் சித்திரக்கதைகளிலும் கூட பெண்களின் முகத்தை விட மணற்கடிகை வடிவம்  வலியுறுத்தப்படுகின்றது.

## மேற்பார்வைகள்

## வெளியிணைப்புகள்
* Notes on The Gaze
* Robert Doisneau, ''Un regard Oblique'', 1948 — photograph illustrating gaze
* The Male Gaze, with photographs of several advertisements
* ''Aux Fenêtres de l'âme'' (''Windows of the Soul''), a Ron Padova film

பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பகுப்பு:பெண்ணிய மெய்யியல்
இராணுவப் புரட்சி

**இராணுவப் புரட்சி**ஆஆ அல்லது  **உள்நாட்டுப் போர்** (coup d'état or coup or putsch or overthrow) ( (); ; plural: *coups d'état*), என்பது ஒரு நாட்டின் இராணுவத்தின் ஒரு பகுதியினர் சதித் திட்டம் தீட்டி, இறையாண்மை மிக்க ஒரு நாட்டின் ஆட்சி அதிகாரத்தை, சட்டத்திற்குப் புறம்பாக கைப்பற்றுதலே  இராணுவப் புரட்சி எனப்படும்..
இராணுவப் புரட்சியின் மூலம் ஒரு நாட்டின் ஆட்சி அதிகாரத்தைக் கைப்பற்ற இயலாத போது, நாட்டில் உள்நாட்டுப் போர்  ஏற்பட வாய்ப்புள்ளது.

## இராணுவப் புரட்சி நிகழ்ந்த நாடுகளில் சில
* பிரேசில் 1889
* தாய்லாந்து 1932
* எகிப்து 1952
* சிரியா 1949
* இராக்  1958
* பாகிஸ்தான்  1958
* பர்மா  1958
* பொலிவியா 1936
* குவாத்தமாலா 1944
* எல் சால்வடோர் 1948
* சிலி  1924
* துருக்கி 1908
* துருக்கி 2016

## மேற்கோள்கள்
படைத்துறை உயர் தளபதி

**படைத்துறை உயர் தளபதி** (*Field Marshal*) பதவி என்பது, ஒரு நாட்டின் இராணுவத்தில் தலைமைப் படைத் தலைவரை விட உயர்ந்த பதவியாகும். போர்காலங்களில் கடுமையாக உழைத்து நாட்டின் வெற்றியை ஈட்டித் தந்த இராணுவத்தின் தலைமைப் படைத் தலைவரை மரியாதை செய்யும் விதமாக வழங்கப்படும் பதவியே படைத்துறை உயர் தளபதி பதவியாகும்.

இராணுவத்தின் விமானப் படைத் தலைமைத் தலைவர் பதவிக்கும்,  *உயர் தளபதி* போன்ற பதவிகளுக்கும், படைத்துறை உயர் தளபதி பதவிக்கும் எவ்வித தொடர்பும் இல்லை.

## இந்தியா
இந்தியாவில், கரியப்பா மற்றும் சாம் மானேக்சா ஆகிய இராணுவப் படைத்தலைவர்களுக்கு படைத்துறை உயர் தளபதி பதவி வழங்கப்பட்டது.

## மேற்கோள்கள்


பகுப்பு:படைத்துறை பதவிகள்
சிங்கப்பூரின் பிரதமர்

**சிங்கப்பூர் குடியரசின் பிரதமர்** (*Prime Minister of the Republic of Singapore*, ; ) சிங்கப்பூர் குடியரசின்  தலைவராவார்.  நாடாளுமன்றத்தில் பெரும்பான்மையான உறுப்பினர்களின் நம்பிக்கைக்கு உரியவர் என குடியரசுத் தலைவர் கருதும் நபர் பிரதமராக நியமிக்கப்படுகின்றார். 

சிங்கப்பூரின் பிரதமர் பதவி  1959ஆம் ஆண்டிலிருந்து இருந்து வருகின்றது;  பிரித்தானியப் பேரரசுக்குள்ளேயே தனிநாடாக தன்னாட்சி பெற்ற பின்னர் அப்போதைய சிங்கப்பூர் ஆளுநரால்  லீ குவான் யூ பிரதமராக நியமிக்கப்பட்டார். மலாயா கூட்டமைப்பில் இணைந்து மலேசியாவின் மாநிலமாக  1963 முதல் 1965 வரை இருந்தபோதும் பின்னர் 1965இல் விடுதலை பெற்றபோதும் இப்பதவியின் பெயர் *சிங்கப்பூரின் பிரதமர்* என்றே நீடித்தது. 

சிங்கப்பூரின் பிரதமராக லீ குவான் யூ  1959 முதல் 1990 வரை பதிவியிலிருந்தார். இவரைத் தொடர்ந்து கோ சொக் தொங் பதவியேற்றார்; இவருக்கு  பிரதமர் அலுவலகத்தின் *மூத்த அமைச்சர்*  என்ற  பட்டம் வழங்கப்பட்டது. கோ ஆகத்து 12, 2004இல் பணி ஓய்வு பெற்றார். இவரைத் தொடர்ந்து லீ குவான் யூவின் மகன்  லீ சியன் லூங் பதவியேற்றார். புதிய பிரதமருக்கு உதவிபுரிய கோ *மூத்த அமைச்சராகவும்* தந்தை லீ  *மதியுரை அமைச்சராகவும்* நியமிக்கப்பட்டனர். இருவரும் 2011இல் பதவி விலகினர்.
## சிங்கப்பூர் பிரதமர்களின் பட்டியல்

## வெளியிணைப்புகள்
* பிரதமரின் அலுவலகம்

பகுப்பு:சிங்கப்பூரின் பிரதமர்கள்
ரௌலட் சட்டம்

**ரெளலட் சட்டம்** அல்லது **ரவ்லட் சட்டம்** (Rowlatt Act) என்பது பிரித்தானிய இந்தியாவில் இயற்றப்பட்ட ஒரு குற்றவியல் சட்டமாகும். மார்ச் 1919ல் இச்சட்டம் இயற்றப்பட்டது. விடுதலை / சுயாட்சி வேண்டும் இந்தியர்களை அடக்கவும், காலனிய அரசுக்கு எதிரான சதிகளை நசுக்கவும் இச்சட்டம் கொண்டுவரப்பட்டது.

முதலாம் உலகப் போரின் முடிவில் பிரித்தானிய இந்தியாவில் (குறிப்பாக, பஞ்சாப்பிலும் வங்காளத்திலும்) புரட்சி இயக்கங்கள் அதிக எண்ணிக்கையில் தோன்றி வேகமாக வளர்ந்தன. இதனால் அதிர்ச்சி அடைந்த காலனிய அரசு **சர் சிட்னி ரெளலட்** என்பவரது தலைமையில் குழு ஒன்றை அமைத்து புரட்சி இயக்கங்களை ஒடுக்க வழிவகைகளை ஆராய்ந்தது. ரெளலட் குழுவின் பரிந்துரையின் பேரில் ரெளலட் சட்டம் இயற்றப்பட்டது. இச்சட்டம் தீவிரவாதி என்று சந்தேகிக்கப்பட்ட எந்த பிரித்தானிய இந்தியக் குடிமகனையும் ஈராண்டுகள் நீதிமன்ற வழக்கு விசாரணையின்றி சிறை வைக்க அரசுக்கு அதிகாரம் அளித்தது. ஊடகங்களைக் கட்டுப்படுத்தவும் காவல் துறையினர் ஆர்ப்பாட்டக்காரர்களை கைது செய்து விசாரணையின்றி சிறைகளில் அடைத்து வைக்கவும், நீதிமன்ற அனுமதியின்றிச் சிறையிலிடவும் இச்சட்டம் அவழிவகுத்தது.

இச்சட்டம் கடுமையானது என்று மகாத்மா காந்தி உள்ளிட்ட இந்தியத் தலைவர்கள் எதிர்த்தனர். இதற்கு எதிரான போராட்டங்கள் ரெளலட் சத்தியாகிரகம் என்று அழைக்கப்பட்டன. நாடெங்கும் இச்சட்டத்தைக் கண்டித்து ஊர்வலங்கள், கூட்டங்கள், பேரணிகள் நடைபெற்றன. அம்ரித்சர் (அமிர்தசரஸ்) நகரில் இச்சட்டத்துக்கு எதிராக நடந்த கூட்டமொன்றில் பிரித்தானியப் படைவீரர்கள் துப்பாக்கி சூடு நடத்தியதால் ஜாலியன்வாலாபாக் படுகொலை நடைபெற்றது. மூன்று ஆண்டுகளுக்குப் பின்னர் இச்சட்டம் கொடுமையானது என்பதை ஏற்ற காலனிய அரசு மார்ச் 1922ல் இதனைத் தற்போது பெற்றுக் கொண்டது.

## சட்டத்தின் கடுமை
இந்தச் சட்டத்தின்கீழ் எந்த இந்திய பிரஜையையும் பிடியாணை இல்லாமல் கைது செய்யலாம், விசாரணை இன்றி சிறைப்படுத்தலாம், கூட்டங்களில் பங்கெடுக்கத் தடைவிதிக்கலாம், குறிப்பிட்ட இடத்தில் மட்டும் வசிக்க நிர்பந்திக்கலாம்.
இந்தச் சட்டத்தின் கீழ் கைதுசெய்யப்படுபவரை மூன்று உயர்நீதிமன்ற நீதிபதிகள் விசாரித்துத் தண்டனை வழங்குவார்கள், குற்றம்சாட்டப்பட்டவருக்கு மேல்முறையிடு செய்யும் அனுமதி கிடையாது.

## நாடுதழுவிய எதிர்ப்பு
இந்தச் சட்ட அமலாக்கத்தை எதிர்த்து மகாத்மா காந்தி ஏப்ரல் 6 ஆம் தேதி நாடுதழுவிய வேலை நிறுத்ததுக்கு அழைப்பு விடுத்தார், ஜின்னா தனது "பேரரசின் சட்டமன்ற சபை உறுப்பினர்" பதவியில் இருந்து விலகினார், தாகூர் 1919 ஆம் வருடம் ஆங்கில அரசு வழங்கியிருந்த  knighthood விருதைத் துறந்தார். நாடு முழுவதும் வலுவான போராட்டங்கள் தொடர்ந்தன.

## ஜாலியன்வாலாபாக் படுகொலை

1919 ஏப்ரல் 13 அன்று பஞ்சாப் மாநிலம் அமிர்தசரஸ் ஜாலியன்வாலாபாக் எனுமிடத்தில் இந்தச் சட்டத்துக்கு எதிராகப் போராடும் விதமாகக் கூடியிருந்த பொதுமக்களை ஜெனரல் டயர் என்ற ராணுவ அதிகாரி துப்பாக்கியால் சுட்டார், இதில் தோராயமாக 380 பேர் மரணமடைந்தனர், சுமார் 1200 பேர் படுகாயமடைந்தனர்.

இந்தப் படுகொலையைக் கண்டித்து நாடு முழுவதிலும் இருந்து வந்த கண்டனங்களைத் தொடர்ந்து ஆங்கில அரசு "ஹண்டர் கமிஷன்" என்ற குழுவை அமைத்து விசாரணை நடத்தியது. விசாரணையின் முடிவில் டயரை பதவிநீக்கம் செய்து உத்தரவிட்டது. அதே சமயத்தில் இதற்கு முரணாக டயர்க்கு "பஞ்சாப்பின் பாதுகாவலன்" என்று பொறிக்கப்பட்ட வாளும், ஆங்கில ஆதரவாளர்களிடமிருந்து பெறப்பட்ட நிதியும் வழங்கப்பட்டது.

பகுப்பு:இந்தியாவில் சட்டம்
பகுப்பு:1919 நிகழ்வுகள்
பகுப்பு:இந்திய வரலாறு
பகுப்பு:பிரித்தானிய இந்திய அரசால் இயற்றப்பட்ட சட்டங்கள்
கிராண்ட் டிரங்க் விரைவு வண்டி

**கிராண்ட் டிரங்க் விரைவுவண்டி** ( *Grand Trunk Express*) தினமும் செயல்படும் ஒரு அதிவிரைவு தொடர்வண்டி  ஆகும். புது டெல்லி தொடர்வண்டி நிலையத்தில் இருந்து சென்னை மத்திய தொடர்வண்டி நிலையம்வரை செல்லும் இந்தத் தொடருந்து இந்திய ரயில்வேயினால் இயக்கப்படுகிறது. வரலாற்று சிறப்புகள் வாய்ந்த மற்றும் பழம்பெருமைகள் நிறைந்த தொடர்வண்டிகளில் இதுவும் ஒன்று. இதன் வண்டி எண் 12615/12616. 12615 என்ற வண்டி எண்ணுடன் சென்னை முதல் புது டெல்லி வரையிலும், 12616 என்ற வண்டி எண்ணுடன் புது தில்லி முதல் சென்னை வரையிலும் கிராண்ட் டிரங்க் விரைவுத் தொடர்வண்டி செயல்படுகிறது.

## வரலாறு
thumbnail|Right|புது டெல்லி தொடருந்து நிலையத்துக்கருகில் கிராண்ட் டிரங்க் விரைவுவண்டி
1929 ஆம் ஆண்டு தென்னக மற்றும் சென்னை ரயில்வேயினால் இந்த வண்டி அறிமுகப்படுத்தப்பட்டது. அப்போது பெஷாவர், பாகிஸ்தான் மற்றும் மங்களூர் (தற்போதைய இடங்கள்) ஆகிய இடங்களை இணைக்கும் விதமாக இதன் வழித்தடங்கள் அமைந்தது. அத்துடன் இதன் வழிப்பாதைகள் புது டெல்லி மற்றும் சென்னையின் வழியாகவும் இருந்தது. சிலவேளைகளில் லாகூர் மற்றும் மேட்டுப்பாளையம் (கோயம்புத்தூர் அருகே) ஆகியவற்றிற்கு இடையிலும் இயங்கி வந்தது. அந்த காலகட்டத்தில் நெடுந்தூரப் பயணங்களைக் கொண்ட ரயில் வண்டிகளில் முக்கியமானதாக கிராண்ட் டிரங்க் விரைவுவண்டி இருந்தது.

ஆரம்ப காலத்தில் வழிப்பாதைகள் மற்றும் நேரங்களில் மாற்றங்கள் இருந்தாலும், அதன்பின்னர் இந்தியத் தலைநகரான புது டெல்லிக்கும், தமிழ்நாட்டின் தலைநகரான சென்னைக்கும் இடையில் தினமும் இயக்கப்படுவது என்று உறுதியானது. 2,186 கிலோ மீட்டர்களைக் கடக்கும் இந்த ரயிலின் மொத்த பயண நேரம் 35 மணி நேரம் மற்றும் 35 நிமிடங்கள். இதில் 38 நிறுத்தங்களும் அடங்கும். தற்போதும், நெடுந்தூரப் பயணங்களுக்கான தொடருந்துகளில் இது முக்கியமான ஒன்றாகும்.

## வழிப்பாதை மற்றும் நிறுத்தங்களுக்கான நேரங்கள்




## பிற ரயில்களுடனான ஒப்பீடு
தற்போது கிராண்ட் டிரங்க் எக்ஸ்பிரஸ் புது டெல்லி மற்றும் சென்னைக்கு இடையே செயல்படுகிறது. இது 34 வழிநிறுத்தங்களைக் கொண்டது (முடியும் இடத்தினைச் சேர்க்காமல்). இதே வழித்தடத்தில் தமிழ்நாடு எக்ஸ்பிரஸ் வெறும் 9 வழிநிறுத்தங்களுடன் செயல்படுகிறது. அதேபோல் இதே வழிப்பாதையில் செல்லும் பிற ரயில்களும் வெவ்வேறான கால அட்டவணையில் செயல்பட்டாலும், வித்தியாசமான வழிநிறுத்தங்களின் எண்ணிக்கையினைக் கொண்டுள்ளன.
## படத்தொகுப்பு

படிமம்:G.T Express.jpg
படிமம்:G.T Express Trainboard.jpg
படிமம்:G.T Express 1.jpg
படிமம்:Ghoradongri Railway Station 13.jpg


## மேற்கோள்கள்


பகுப்பு:இந்திய விரைவுவண்டிகள்
அ. ம. நாயக்கு

**அ.ம. நாயக்கு** (ஏ. எம். நாயக்கு, Anil Manibhai Naik, பிறப்பு: சூன் 9, 1942) என்பவர் எல் அண்ட் டி நிறுவனத்தின் தலைவராக இருந்தார்.

இவர் இந்தியாவின் மூன்றாவது உயரிய விருதான பத்ம பூஷண் விருதை சனவரி 26, 2009 அன்று பெற்றார். மேலும் இவர் எகனாமிக் டைம்ஸ் விருதான  "லீடர் ஆப் த இயர்" என்ற விருதையும் 2008 ஆண்டு பெற்றார்.

## வாழ்க்கையும்,கல்வியும்

நாயக் தென் குசராத்துதின் ஒரு கிராமத்தில் பிறந்தவர் இவரின் தாத்தா, அப்பா அனைவரும் ஆசிரியர்கள். குசராத்தின் வல்லபா வித்தியா நகரில் உள்ள பிர்லா விசுவகர்மா மகாவித்தியாலையா பொறியியல் கல்லூரியில் இயந்திரப் பொறியியல் முடித்தார்.

## பணிகள்

இவரது ஆங்கிலம் அவ்வளவு சிறப்பாக இருக்காது என்பதால், பிறர் ஆங்கிலத்தில் பேசுவதை குசராத்தி மொழியில் புரிந்துகொண்டு, குசராத்தியில் அதற்கான பதிலை யோசித்து, பின் அதை ஆங்கிலத்தில் மொழி பெயர்த்துப் பேசி தன்னுடைய ஆரம்ப காலத்தைக் கழித்திருக்கிறார். பிறகு இவர் தன் ஆங்கில அறிவை வளர்த்துக்கொண்டார். நெசுட்டர் நிறுவனத்தில் வேலைக்குச் சேர்ந்தார்.

நாயக்கு 1965-ம் ஆண்டு மார்ச்சு 15-ம் தேதி "எல் அண்டு டி" நிறுவனத்தில் இளநிலைப் பொறியாளராக இணைந்தார்.

பணியில் சேர்ந்தபின் முதல் 21 வருடங்களில் அவர் எந்த விடுமுறையும் எடுத்ததில்லை. வாராந்திர விடுமுறை கூட எடுக்காமல் பணிபுரிந்தார். 1974-ல் (ஒன்பது ஆண்டுகளுக்குள்) துணை பொது மேலாளராக பதவி உயர்வு பெற்றார். 1986இல் பொது மேலாளராக பதவி உயர்வு பெற்றார். 1999-ம் ஆண்டு தலைமைச் செயல் அதிகாரியாக பொறுப்பேற்றுக் கொண்டார்.

தலைவராக பொறுப்பேற்ற பிறகு முதல் வேலையாக, எல். அண்டு.டி-யை இளைஞர்களைக் கவரும் நிறுவனமாக மாற்றினார். அதன் பிறகு பல கிளை நிறுவனங்களை உருவாக்கி அவற்றுக்கு தனியாக தலைவர்களை நியமித்தது, பங்குதாரர்களுக்கு ஏற்ற நிறுவனமாக மாற்றினார். நாயக் அறக்கட்டளை மூலம் இதுவரை ரூ.100 கோடி ரூபாய் நன்கொடை அளித்திருக்கிறார்.

## மேற்கோள்

## வெளி இணைப்புகள்
* Interview of AM Naik, Feb 2012
* Interview of AM Naik, Feb 2014

பகுப்பு:1942 பிறப்புகள்
பகுப்பு:வாழும் மக்கள்
ஏ. எம். ரத்னம்

**ஏ. எம். ரத்னம்**  ஓர் இந்திய திரைப்பட தயாரிப்பாளரும் **சிறீ சூர்யா மூவிசு** திரைப்படத் தயாரிப்பு நிறுவனத்தின் தலைவரும் ஆவார். தமிழ் மற்றும் தெலுங்கு மொழிகளில் பல்வேறு வெற்றிப் படங்களை தயாரித்துள்ள இவர் இந்தியாவின் ஆந்திர மாநிலத்தைச் சேர்ந்தவர். இவருக்கு சொந்தமான *சிறீ சூர்யா மூவிஸ்* நிறுவனம் தயாரித்த, *சினேகம் கொசம்* உள்ளிட்ட மூன்று தெலுங்கு திரைப்படங்களும் வெற்றித் திரைப்படமாக அமைந்தது.

பின்னர் 1996இல் சங்கர் இயக்கிய தமிழ்த் திரைப்படமான இந்தியன் திரைப்படம் பிரமாண்ட வெற்றி பெற்றது. பிறகு தமிழ்த் திரைப்படத்துறையில் மேலும் பல வெற்றித் திரைப்படங்களைத் தயாரித்துள்ளார். *[[கேடி (2006 திரைப்படம்)|கேடி]]*, *[[பொன்னியின் செல்வன் (2005 திரைப்படம்)|பொன்னியின் செல்வன்]]* திரைப்படங்களில் கதாநாயகனாக நடித்த நடிகர் ரவி கிருஷ்ணா இவரது இளைய மகனாவார்.

## பெற்ற விருதுகள்
### பிலிம்பேர் விருதுகள்
* சிறந்த தமிழ் திரைப்படம் – *[[இந்தியன் (திரைப்படம்)|இந்தியன்]]* (1996)
* சிறந்த தமிழ் திரைப்படம் – *[[நட்புக்காக]]*  (1998)

### இதர விருதுகள்
* சினிமா எக்ஸ்பிரஸ் விருதுகள் – சிறந்த தமிழ் திரைப்படம் – *[[இந்தியன் (திரைப்படம்)|இந்தியன்]]*  (1996)

## தயாரித்த திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:நெல்லூர் மாவட்ட நபர்கள்
பெண்களின் வரலாறு

**பெண்களின் வரலாறு** (*Women's history*) வரலாற்றில் பெண்களின் பங்கு குறித்தும் இவற்றை ஆய்வதற்கான வழிமுறைகள் குறித்தும் விவரிக்கின்றது.  பதியப்பட்ட வரலாற்றில் பெண்களின் உரிமைகள் வளர்ந்து வந்ததும்  தனிப்பெண்கள் மற்றும் பெண்குழுக்களின் வரலாற்று முக்கியத்துவம் குறித்த ஆய்வுகளும் வரலாற்று நிகழ்வுகளால் பெண்களுக்கு ஏற்பட்ட விளைவுகளும் இதில் அடங்கும்.   இத்தகைய பகுப்பின் மூலம் மரபார்ந்த வரலாற்றுக் கல்வியில் பெண்களின் பங்கை குறைத்தோ முற்றிலும் புறக்கணிக்கப்பட்டோ வருவதை  பெண்ணியலாளர்கள் உறுதிப்படுத்துகின்றனர். இவ்வகையில் பெண்களின் வரலாறு என்பது  வரலாற்றின் மீள்வாசிப்பாகும்.

இத்தகைய கல்விக்கான முதன்மை மையங்களாக ஐக்கிய அமெரிக்காவும் பிரித்தானியாவும் உள்ளன; இரண்டாம்-அலைப் பெண்ணியல் வரலாற்றாளர்கள் இதற்கு முன்னோடியாக இருந்தனர். பெண்களின் சமநிலை இல்லாநிலையையும் ஒடுக்கத்தையும் வெளிப்படுத்திவந்த இப்பெண்ணியலாளர்கள் தங்கள் பெண் முன்னோர்களின்  வாழ்க்கையை ஆராய முற்பட்டனர்.  அச்சில் எவ்வித தரவுகளும் இல்லாத நிலையைக் கண்டனர். வரலாறு பெரும்பாலும் ஆண்களாலேயே பொதுவிடத்தில் ஆண்களின் செயற்பாடுகள்—போர், அரசியல், பண்ணுறவாண்மை மற்றும் நிர்வாகம்— குறித்து எழுதப்பட்டிருந்தது.  பெண்கள் பொதுவாக புறக்கணிக்கப்பட்டிருந்தனர் அல்லது குறிப்பிடப்பட்டிருந்தால் வழமையாக பாலினப் பங்களிப்பாளர்களாக, மனைவிகள், தாயார்கள், மகள்கள், துணைவிகளாக குறிப்பிடப்பட்டிருந்தனர். வரலாறு "குறிப்பிடத்தக்க" விடயங்களால் மதிப்புக் கூட்டப்பட்டிருந்தது.

## மேற்சான்றுகள்

## வெளி இணைப்புகள்

*Timeline of women's history worldwide by the Encyclopædia Britannica
*Today in Women's History
*The Gerritsen Collection - Women's History Online
*Feminist Majority Foundation timeline
*Genesis: a mapping initiative to identify and develop access to women's history sources in the British Isles 
*Places Where Women Made History, a National Park Service ''Discover Our Shared Heritage'' Travel Itinerary
*Women in World History

பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பகுப்பு:பெண்ணியம்
பகுப்பு:வரலாறு
மலை வாழிடம்

**கோடை கால வாழிடம்** அல்லது **மலை வாழிடம்** (ஆங்கிலம்:Summer residence அல்லது Hill station) என்பது சுற்றுலா இடங்களில் ஒன்றாகும். உலகெங்கிலும் குறிப்பாக கோடைகால வெப்பம் அதிகமுள்ள ஆசிய, ஆப்பிரிக்க நாடுகளில், இவ்விடங்கள் புகழ்பெற்ற சுற்றுலா இடங்களாக விளங்குகின்றன. ஆங்கில ஆதிக்கத்துக்கு உட்பட்ட நாடுகளில், குறிப்பாக ஆசிய கண்டத்தில், ஐரோப்பியர் தங்களின் வெப்பத்தை தணிக்க வசதியாக மலைப் பிரதேசங்களில், வாழிடங்களானது ஆங்கில அரசாங்கத்தால் உருவாக்கப்பட்டன. இவை பெரும்பாலும் 1,000 மீட்டர் முதல் 2,500 மீட்டர் (3,300 முதல் 8,200 அடி) வரையிலான உயரமுள்ள பகுதிகளிலேயே அமைக்கப்பட்டன. அரிதாக இதைவிட உயர்ந்த இடங்களிலும் அமைக்கப்பட்டுள்ளன.

## வரலாறு
இந்தியாவில் மலை வாழிடங்கள் பல்வேறு காரணங்களுக்காக நிறுவப்பட்டன. 1857 ஆம் ஆண்டு சிப்பாய் கிளர்ச்சிக்குப் பிறகு, "வடக்கில் இமயமலைக்கும் தெற்கில் நீலகிரி மலைக்கும் தப்பிச் செல்லும் வகையில் பிரித்தானியர் இடங்களைக் கண்டறிந்தனர்." 1857 க்கு முன்பே இது தொடங்கியது. மற்ற காரணிகளாக இந்தியாவில் வாழ்வதில் உள்ள ஆபத்து பற்றிய கவலைகளை உள்ளடக்கியிருந்தன. மலைநகரங்களில் ஐரோப்பியரின் சொந்த நாட்டின் சூழலை உருவாக்கினர். இது லார்ட்டனின் அறிக்கையில் விளக்கப்பட்டுள்ளது. 1870 களில் இதைப்பற்றி, "ஆங்கில மழையைப் போன்ற அழகான மழை, அத்தகைய சுவையான ஆங்கில உணவு."  என குறிப்பிட்டார். 1860 களில் சிம்லா அதிகாரப்பூர்வமாக "கோடைக்கால தலைநகர்" என ஆக்கப்பட்டது. மேலும் மலைப் பகுதிகளில் "குறிப்பாக 1857 கிளர்ச்சிக்குப் பின்னர், அரசியல் மற்றும் இராணுவ அதிகார மையங்களாக ஆக்கப்பட்டன."

## தமிழகத்தின் கோடை கால வாழிடங்கள்
#கோடைக்கானல்
#ஊட்டி
#குன்னூர்
#ஏற்காடு
#:ஏற்காடு, ஐரோப்பியர்களின் கோடைக்கால மலை வாழிடங்களில் ஒன்றாக, 1862 ஆம் ஆண்டில், ஆங்கில அரசாங்கத்தால் அறிவிக்கப்பட்டது. இராணுவ அதிகாரியாக இருந்த, "டொக்ளசு ஆமில்டன்" (Dougles Hamilton), சென்னை மாகாண அரசிடம் (Madras government) பரிந்துரைத்தார். அப்பரிந்துரையில், ஐரோப்பியர்களின் வருகையால், ஏற்காடு என்ற மலை வாழிடம், கோடை வாழிடமாக வளர்ந்துள்ளதை விளக்கியிருந்தார். அதன் பிறகு, 1863 ஆம் ஆண்டு, சேர்வராயன் மலைப் பகுதியில் இருந்த 80 சுற்றலா இடங்களை, ஆங்கில அரசாங்கம் வெளியிட்டது. இந்த அறிவிப்பால், உலகின் பல நாடுகளில் இருந்து சுற்றுலாப் பயணிகள் ஏற்காடு அதிகமாக வரத் தொடங்கினர்.
#கொல்லிமலை

## மேற்கோள்கள்

பகுப்பு:சுற்றுலாத் தலங்கள்
பகுப்பு:இந்தியாவில் உள்ள மலை வாழிடங்கள்

## புற இணைப்புகள்
*
*
சிவராம் ராஜகுரு

[thumb|300px|இந்திய-பாகிஸ்தான் எல்லைப் பகுதியான உசைனி வாலா கிராமத்தில், [பகத்சிங், ராஜ்குரு மற்றும் சுக்தேவின் சிலைகள்]]
**சிவராம் ஹரி ராஜகுரு** அல்லது **ராஜகுரு** (Shivaram Hari Rajguru) (24 ஆகஸ்டு 1908–23 மார்ச் 1931), பகத் சிங், சுக்தேவ் ஆகியவர்களுடன் இணைந்து,  பிரித்தானிய இந்திய அரசை எதிர்த்து போராடிய மகாராஷ்டிரவைச் சேர்ந்தவர். இந்துசுத்தான் சோசலிசக் குடியரசு அமைப்பு என்ற இயக்கத்தைச் சேர்ந்த இந்திய விடுதலைப் போராளி ஆவார். 1928ஆம் ஆண்டில் லாகூரில், பிரித்தானிய காவல்துறை அதிகாரி ஜெ. பி. சாண்டர்ஸ் கொலை வழக்கில், பகத் சிங், சுக்தேவ் ஆகியோர் 23 மார்ச் 1931ஆம் நாளில் தூக்கிலிடப்பட்டனர்.

## கொலைக்கு காரணம்
லாலா லஜபதி ராயை பிரித்தானிய இந்தியக் காவல்துறையினர் அடித்துக் கொன்றமைக்குப் பழி வாங்க, பகத் சிங், சுக்தேவ்,  ராஜகுரு மூவரும் ஆங்கிலேயக் காவல்துறை அதிகாரி ஜெ. பி. சாண்டர்சைக் கொன்றனர்.

## தூக்குத் தண்டனை
காவல் துறை அதிகாரியைக் கொன்ற வழக்கில், பிரித்தானிய இந்திய அரசின் நீதிமன்றம், ராஜகுரு, பகத்சிங் மற்றும் சுக்தேவ் மூவருக்கும் விதித்த தூக்கு தண்டனை தீர்ப்பின்படி, அவர்களுக்கு  மார்ச் 23, 1931ஆம் நாளில், இந்திய-பாகிஸ்தான் எல்லைப் பகுதியான உசைனி வாலா கிராமத்தில், தூக்கு தண்டனை நிறைவேற்றப்பட்டது.

பின்னர் மூவரின் உடல்கள் பஞ்சாப், பெரோசாபூர் மாவட்டம்,  சட்லஜ் ஆற்றங்கரையில் உள்ள *உசைனிவாலா* என்ற கிராமத்தில் எரியூட்டப்பட்டது.

## மேற்கோள்கள்

## மேலும் படிக்க
* Anil Verma, *Ajeya Krantikari Rajguru* (2008)

பகுப்பு:இந்திய விடுதலைப் போராட்ட வீரர்கள்
பகுப்பு:1908 பிறப்புகள்
பகுப்பு:1931 இறப்புகள்
பகுப்பு:இந்தியாவில் தூக்கிலிடப்பட்டவர்கள்
பகுப்பு:இந்திய விடுதலைக்கு முன் தூக்கிலிடப்பட்டவர்கள்
பகுப்பு:இந்தியப் புரட்சியாளர்கள்